Svetovno nazorska kozmološka skupnost UPASANA, sanjava prostost duha

v imenu skupnosti registriranih po Zakonu o verski svobodi, ki imajo v Svetu Vlade RS za dialog o verski svobodi skupnega predstavnika

Marko Hren

Vnanje gorice

Nova pot 127 c

1351 Brezovica

Vlada Republike Slovenije, Svet za dialog o verski svobodi

Ministrstvo za kulturo

Mag. Julijana Bizjak Mlakar , ministrica, predsednica sveta

Maistrova ulica 10, 1000 Ljubljana

[gp.mk(at)gov.si](javascript:linkTo_UnCryptMailto('lzhksn9fo-ljZfnu-rh');), [julijana.bizjak-mlakar@gov.si](mailto:julijana.bizjak-mlakar@gov.si), [anton.persak@gov.si](mailto:anton.persak@gov.si)

Vlada republike Slovenije, Urad za verske skupnosti, Dr. Gregor Lesjak, Metelkova 4, Ljubljana, [gp.mk@gov.si](mailto:gp.mk@gov.si), [gregor.lesjak@gov.si](mailto:gregor.lesjak@gov.si)

Zagovornik načela enakosti, MDDSZ, Boštjan Vernik Šetinc, [zagovornik.uem@gov.si](mailto:zagovornik.uem@gov.si), Bostjan.Vernik-Setinc@gov.si

Datum: 2. marec 2016

Zadeva: predlog za sklic izredne seje Sveta vlade RS za dialog o verski svobodi in pobuda za organizacijo posveta o ustavno-pravnih razsežnostih nameravanega dvotirnega reševanja odprtih vprašanj med skupnostmi po Zakonu o verski svobodi in Vlado RS.

Spoštovana ministrica, spoštovani direktor, spoštovani zagovornik načela enakosti !

Iz javnih medijev obveščanja smo izvedeli, da Vlada Republike Slovenije oziroma njen predsednik dr. Miro Cerar z vodstvom ene od verskih skupnosti (Svetim sedežem Rimsko katoliške cerkve v Vatikanu) načrtuje reševanje odprtih vprašanj prek ustanovitve posebnih delovnih skupin medtem ko je bilo skupnostim registriranim po Zakonu o verski svobodi ob ustanovitvi Sveta za dialog o verski svobodi jasno sporočeno, da je za reševanje odprtih vprašanj pristojno Ministrstvo za kulturo oziroma Urad za verske skupnosti. Predsedniku vlade in Ministrstvu za kulturo v vednost, smo takoj posredovali zahtevo za dostop do informacij javnega značaja.

Kabinet predsednika vlade nam je v odgovoru, k je priloga dopisu, zelo jasno in nedvoumno potrdil namero o dvotirnosti reševanja odprtih vprašanj Republike Slovenije z verskimi skupnostmi in s tem potrdil pristranskost delovanja predsednika vlade in vlade v celoti. Medtem, ko predsednik vlade našo koalicijo skupnosti po ZVS eksplicitno (6 odstavek priloženega odgovora kabineta predsednika vlade) napotuje za reševanje vseh odprtih vprašanj na novoustanovljeni Svet za dialog o verski svobodi, na drugi strani (5 odstavek priloženega odgovora Kabineta predsednika vlade) prostodušno izpove, da se »slovenski premier strinja (z vodstvom verske skupnosti, ki ima sedež v tujini) , da se dialog o odprtih vprašanjih glede vprašanj med cerkvijo oziroma Svetim sedežem in Republiko Slovenijo nadaljuje v okviru posebne delovne skupine«.

Poudarjamo, da seveda razumemo, da država Slovenija z drugimi državami, in torej tudi z državo Vatikan ima meddržavne odnose (na primer v zvezi z političnimi vprašanji reševanja begunske krize, konfliktnih žarišč v svetu ipd.) mimo Sveta za dialog o verski svobodi. Nedopustno pa je, da se država Slovenija s Svetim sedežem, torej vodstvom multinacionalne religiozne organizacije, o vprašanjih verskih svoboščin pogovarja ločeno od vzpostavljenega sistema za reševanje odprtih vprašanj ostalih organizacij po zakonu o verski svobodi, še posebej ob dejstvu, da Vlada RS zavrača ustanavljanje specializiranih (posebnih) teles za reševanje odprtih vprašanj drugih skupnosti po Zakonu o verski svobodi. Na ta način Vlada RS nedvoumno diskriminira vse skupnosti po ZVS razen ene, ki jo postavlja še naprej v privilegiran položaj.

Predsednik vlade in njegov kabinet so torej nedvoumno potrdili, da aktualna vlada izvaja dvojna merila in dvojne standarde za dialog s skupnostmi po Zakonu o verski svobodi, s tem pa kršijo ustavno načelo enakosti pred zakonom in načelo nevtralnosti države do verskih skupnosti, ki ga je Ustavno sodišče nedvoumno povezalo z temeljnimi verskimi svoboščinami, ki izhajajo iz svobode vesti.

Mnenja smo, da je **ravnanje predsednika vlade in vlade RS na tak način kot se izvaja in je načrtovano za prihodnost, neustavno** in zahtevamo, da se to vprašanje v najkrajšem možnem času **uvrsti na izredno sejo Sveta Vlade RS za dialog o verski svobodi.** Predlagamo, da na sejo povabite predstavnike vseh skupnosti registriranih po Zakonu o verski svobodi ter predsednika vlade dr. Mira Cerarja osebno.

Obenem predlagamo, da Urad za verske skupnosti nemudoma pristopi k organizaciji strokovnega posveta o ustavno-pravnih razsežnostih nameravanega dvotirnega reševanja odprtih vprašanj med skupnostmi po Zakonu o verski svobodi in Vlado RS.

Iskrêno in iskréno

**Članice programske koalicije skupnosti registriranih po Zakonu o verski svobodi:**

* Svobodno katoliška cerkev, zanjo Aristid Havliček,
* Duhovna skupnost Oriš energij narave, zanjo Jasmina Audič,
* Raeljanska religija v Sloveniji , zanjo Mladen Knez,
* Buddha Dharma – Zveza budistov v Republiki Sloveniji, zanjo Lama Tara Tulku Drimed Drolkhar Rinpoche Alenka Bone,
* Čezvesoljska Zombi cerkev blaženega zvonjenja, zanjo Rok Gros in
* Svetovno nazorska kozmološka skupnost Upasana, Sanjava prostost duha, zanjo Marko Hren.

**Zanje: predstavnik v Svetu vlade RS za dialog o verski svobodi**

NVVZ Marko Hren

**V vednost:**

Kabinet predsednika vlade, [gp.kpv@gov.si](mailto:gp.kpv@gov.si), [gregor.krajc@gov.si](mailto:gregor.krajc@gov.si),

Varuhinja človekovih pravic RS ga. Vlasta Nussdorfer, e-pošta: [info@varuh-rs.si](mailto:info@varuh-rs.si)